Oznam:

**Žiadosť je potrebné vyplniť cez Edupage do 10.04.2023**

**Túto žiadosť musia vyplniť všetci rodičia detí, ktoré navštevujú ZŠ aj v prípade že nebudú chodiť na obedy.**

Od 01.05.2023 sa bude poskytovať dotácia na obedy všetkým žiakom ZŠ.

Podmienkou poskytnutia dotácie je účasť žiaka na vyučovaní a odobraný obed. Ak je žiak neprítomný na vyučovaní, rodič je povinný dieťa odhlásiť z obeda. Ak rodič dieťa neodhlási, hradí plnú výšku obeda. Z tohto dôvodu je potrebná záloha vo výške 20,-€, ktorú uhradíte na účet ŠJ. (o výške zostatku stravného u žiakov budem rodičov priebežne informovať.)

**Réžia:**

Výška réžie ostáva paušálna 3,-€ mesačne. (máj, jún spolu 6,-€)

V prípade že vaše dieťa do dnešného dňa nechodilo na obedy a máte záujem o stravovanie, je potrebná úhrada 26,-€.

**Odhlasovanie z obeda:**

Odhlasovanie ráno v daný deň nebude možné (len vo výnimočnom prípade). Odhlásiť dieťa môžete do 14:00 deň vopred. Ak to nestihnete, môžete si prvý deň choroby dieťaťa zobrať obed do obedára (hradíte plnú sumu obeda) , potom je potrebné dieťa odhlásiť (ak je dieťa doma, nemá nárok na školský obed). Odhlasovanie je formou: telefonicky **052 779 1214,** SMS na tel.č. **0902 653 952**

alebo cez FB Mesengger na profile **ŠJ Štrba.** Taktiež pracujeme na odhlasovaní cez Edupage. V správe musí byť uvedené meno žiaka, trieda a dátum kedy bude neprítomný.

Platbu je možné uhradiť do 15. dňa mesiac vopred, trvalým príkazom, prevodom alebo poštovou poukážkou na číslo účtu: **SK57 0900 0000 0004 9181 4876**

V platbe do **poznámky pre prijímateľa uveďte meno a triedu žiaka**, v prípade že máte v škole viac detí ako jedno, urobte jednu spoločnú platbu a uveďte do poznámky mená a triedu všetkých detí.

Pri platbe poštovou poukážkou na pošte je potrebné stravné uhradiť do 15. dňa v mesiaci, nakoľko informáciu dostaneme z pošty až za 5-7 dní.

Prosím rodičov o včasnú úhradu poplatkov aby sme sa vyhli zbytočným nepríjemnostiam. Akékoľvek informácie prosím adresujte osobne alebo telefonicky u vedúcej ŠJ.

 Tel.č. ŠJ: 052 779 1214, prípadne na mobil: 0902 653 952

**Informácia pre rodiča dieťaťa alebo fyzickú osoba, ktorej je dieťa zverené do starostlivosti**

**o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú posledný ročník materskej školy alebo základnú školu**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“) **alebo základnú školu** (ďalej len „ZŠ“)*,*ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, **písomne požiada** o poskytnutie dotácie na stravu.

Dotácia na stravu sa od 01.05.2023 bude poskytovať v sume:

* **1,40 eur za každý deň,** v ktorom sa dieťa zúčastnilo výchovno-vzdelávacej činnosti **v poslednom ročníku MŠ**[[1]](#footnote-1)a **odobralo obed,**
* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a**odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,
* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).

Ak Vaše dieťa navštevuje **ZŠ alebo posledný ročník MŠ** a máte záujem od 01.05.2023 o poskytovanie dotácie na stravu na Vaše dieťa, **je nevyhnutné požiadať o dotáciu na stravu, a to na nižšie uvedenom tlačive (návratka), ktorú žiadame doručiť zariadeniu školského stravovania:** prostredníctvom Edupage*,* **a to najneskôr v termíne do** 10.4.2023 V prípade, že sa Vaše dieťa v školskej jedálni nestravuje, je zároveň potrebné požiadať, aby dieťa bolo zaradené do zoznamu stravníkov *(zariadenie školského stravovania, ako prílohu tejto informácie, môže rodičovi zaslať aj zápisný lístok stravníka alebo uviesť iný obvyklý spôsob zápisu na stravovanie).*

V prípade, ak **nedoručíte túto návratku** zariadeniu školského stravovania v stanovenom termíne, **na dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

**ŽIADOSŤ**

**rodiča dieťaťa alebo fyzickej osoby, ktorej je dieťa zverené do starostlivosti rozhodnutím súdu
o podanie žiadosti o poskytnutie dotácie na podporu**

**výchovy k stravovacím návykom dieťaťa**

**(návratka)**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov[[2]](#footnote-2), ja dolu podpísaný:

Meno a priezvisko: ...............................................................................................................................

Adresa bydliska:....................................................................................................................................

**žiadam / nežiadam[[3]](#footnote-3)** od 01.05.2023 o poskytnutie dotácie na stravu na dieťaťa:

* meno a priezvisko, rodné číslo dieťaťa:................................................................................
* meno a priezvisko, rodné číslo dieťaťa:................................................................................
* meno a priezvisko, rodné číslo dieťaťa:................................................................................
* meno a priezvisko, rodné číslo dieťaťa:................................................................................

V .....................................dňa.............................

.............................................................. vlastnoručný podpis

Súhlas so spracúvaním osobných údajov:

Podpisom tejto návratky rodič dieťaťa alebo fyzická osoba, ktorej je dieťa zverené do starostlivosti rozhodnutím súdu dáva súhlas na spracovanie svojich osobných údajov a osobných údajov dieťaťa / žiaka v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

1. Deťom v MŠ, ktoré nenavštevujú posledný ročník sa bude dotácia na stravu od 01.05.2023 poskytovať za rovnakých podmienok, ako doteraz, t.j. ak ide o dieťa, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima. [↑](#footnote-ref-1)
2. Právna úprava účinná od 01.05.2023. [↑](#footnote-ref-2)
3. **Vyhovujúce zakrúžkujte alebo podčiarknite**. [↑](#footnote-ref-3)